OpenLLM-France/wikimedia huggingface dataset:
# Thomas Wijck

Thomas Wijck (Beverwijk, c. 1619-Haarlem, 1677) fou un pintor i dibuixant barroc neerlandès especialitzat en pintura de gènere i paisatges italianizantes.

## Biografia

Membre d'una família d'artistes, cap a 1640 va viatjar a Itàlia i va passar algun temps a Nàpols on va dibuixar escenes de port i paisatges. De retorn a Holanda, el 1642 es va registrar en el gremi de pintors de Haarlem del que l'any 1660 va ser triat degà. Després de la restauració de la monarquia sota Carles II d'Anglaterra i d'Escòcia va viatjar a Anglaterra. Allí va assistir al gran incendi de Londres de 1666 i va dibuixar panorames de la ciutat abans i després d'ell. A partir de 1669 i fins a la seva mort se li documenta de nou amb residència a Haarlem. El 19 d'agost de 1677 va ser enterrat en la Grote Kerk de Haarlem.
Va tenir com a deixeble al seu fill, Jan Wyck (c. 1644-1702), especialitzat en paisatges amb cavalls.

## Obra

Thomas Wijck va arribar a aconseguir cert renom amb les seves vistes de ciutats i escenes de carrer, a vegades ornamentadas amb ruïnes romanes o amb figures caracteritzades amb vestidures orientals. Però la seva producció, molt abundant i dispersa, inclou juntament amb els paisatges italianizantes, els ports mediterranis i alguna vanitas, quadres de mitjà i petit format o de gabinet amb interiors escassament il·luminats i multitud d'objectes desordenats, habitats per un reduït nombre de figures lliurades al treball en el teler o a l'estudi, com a filòsofs i alquimistes, assumpte aquest molt repetit en la seva producció i del que es conserven exemplars en el Rijksmuseum d'Amsterdam, a l'Ermitage de Sant Petersburg, la National Gallery of Victoria de Melbourne i el Museu Casa Natal de Jovellanos de Gijón, entre d'altres.

## Referències

* ↑ Ficha de la obra en el Rijksmusuem.
* 1 2 Biesboer, Pieter, y Luna, Juan J., p. 181.
* ↑ RKD
* ↑ Jan Wyck en RKD.
* ↑ Biesboer, Pieter, y Luna, Juan J., p. 160.

## Bibliografia

* Biesboer, Pieter i Lluna, Juan J., La pintura holandesa del Segle d'Or. Frans Hals i l'escola de Haarlem, Madrid, Barcelona: BBV, 1994, ISBN 84-604-9248-6
# Triquet

Un triquet era una casa pública de jocs als segles xvii-xviii, on es jugava a daus, cartes o jaquet, entre d'altres.

## Referències

* ↑ Garcia Espuche, Albert. La ciutat del Born. 3a ed.. Barcelona: Ajuntament de Barcelona, 2010. ISBN 9788498502756. , pàg. 472-473
# Twa Hieland Lads

Twa Hieland Lads és una pel·lícula muda de la Vitagraph estrenada el 19 de juliol de 1910. protagonitzada per Maurice Costello i Alec B. Francis, entre d'altres.

## Argument

Dos camperols escocesos, un de molt alt i prim i l'altre de baix i gras, estan tips de treballar al camp. Un dia han de portar uns sacs de gra al molí i a mig camí, cansats, s'asseuen sobre els sacs a reposar discutint sobre la duresa de la feina. Aleshores apareix pel camí un militar anglès que els diu que no paga la pena matar-se a treballar al camp podent viure la vida d'un soldat i els proposa que s'allistin a l'exèrcit de Sa Majestat.
Després de passar un senzill examen són acceptats a la companyia dels “Kilties”, que vesteixen un kilt. El sergent que es fa càrrec d'ells acaba desesperat en els seus intents d'ensenyar-los les tàctiques militars. Els altres soldats els fan bromes contínuament. Un dia que ells dos baden al costat de la piscina de natació els seus companys els empenyen vestits cap a dins. Volent-se venjar, llencen a la piscina a dos militars però s'erren, ja que precisament es tracta de dos oficials.
Els oficials ordenen arrestar als dos companys que han arrencat a córrer i s'inicia una cursa per atrapar-los plena d'incidències fins que aconsegueixen capturar-los. El judici militar els condemna a la presó, la qual és revocada més endavant quan s'aclareix tot l'incident. Són restablerts al seu regiment i un any després els veiem marxar al davant de la tropa, l'alt portant un barret que el fa semblar encara més alt i el baix maldant per tocar una gaita tan grassa com ell.

## Referències

* ↑ «A new Spokane industry». The Nickelodeon IV, 2, 15-07-1910, pàg. 40.
* ↑ Henderson, Freeman «His foot on the soft pedal». Photoplay Magazine XVI, 4, 9-1919, pàg. 59.
* ↑ «“TWA HIELAND LADS"». The Film Index VI, 4, 23-07-1910, pàg. 19.
# Una boda per Nadal

Una boda per Nadal (originalment en anglès, A Christmas Wedding Date) és una pel·lícula estatunidenca del 2012. Dirigida per Fred Olen Ray, està ambientada en el Nadal i compta amb l'actuació de Marla Sokoloff, Chris Carmack, George Wendt, Daniel Booko, Misha Bugaev, entre d'altres. El 19 de desembre de 2020 es va estrenar el doblatge en català a TV3.

## Argument

Després de ser l'artífex d'una fusió molt important entre dues empreses, Rebecca Wesley veu com l'acomiaden de la feina i decideix, a contracor, tornar al seu poble natal el dia abans del casament de la seva millor amiga. Una trobada màgica fa que es vegi immersa en un cicle que sembla no tenir final: la vigília de Nadal s'anirà repetint inexorablement fins que s'adoni de quines són les coses importants de la vida. La Rebecca torna al poble sent una persona que només pensa en l'èxit professional i en les coses materials, però està a punt de recordar tot allò que, fa més de deu anys, l'havia fet tan feliç.

## Referències

* ↑ «A Christmas Wedding Date (2012) Movie Review». The Movie Scene. [Consulta: 17 desembre 2021].
* 1 2 «Renée Zellinger i Harry Connick Jr. a "Tarda de cinema"». TV3, 13-12-2021. [Consulta: 17 desembre 2021].
* ↑ «Una boda per Nadal». ésAdir. [Consulta: 17 desembre 2021].
# Universitat de Kyushu

La universitat de Kyushu (九州大学, Kyūshū Daigaku), abreujat a Kyudai (九大, Kyūdai), és una universitat nacional japonesa situada a Fukuoka, a l'illa de Kyushu.
Va ser la quarta Universitat Imperial del Japó, ocupada en la sisena posició al rànquing de les universitats japoneses del Classificació acadèmica de universitats del THE del 2020 i una de les 10 millors universitats nacionals designades i seleccionada com a universitat de tipus superior del projecte universitari global superior pel govern japonès. Kyudai és considerada una de les universitats orientades a la investigació més prestigioses del Japó i és membre de l'Aliança d'Universitats d'Arts Liberals asiàtiques juntament amb la universitat de Tòquio, la universitat de Waseda, la universitat de Pequín entre d'altres.
La història de la Universitat de Kyushu es remunta a les escoles de medicina del domini de Fukuoka (福岡藩, Fukuoka han) establertes el 1867. L'escola es va reorganitzar en el Col·legi de Medicina de Fukuoka de la Universitat Imperial de Kyoto el 1903. Es va independitzar com a universitat Imperial de Kyushu el 1911. Albert Einstein va visitar la universitat el 25 de desembre de 1922.
Hi ha 2.089 estudiants estrangers (a partir de 2016) matriculats a la universitat. Va ser escollida per al programa universitari Global 30 i ha estat seleccionat per als 13 millors projectes universitaris mundials.

## Alumnes famosos

* Kōsuke Morita, descubridor de l'element químic 113 "Nihoni"
* Hashimoto Hakaru, científic en el camp de la medicina
* Kyoichi Katayama, escriptor
* Yasushi Inoue, escritor
* Koichi Wakata, astronauta
* Toshio Shimao, escriptor
* Ichiro Nakagawa, polític
* Tomihisa Taue, polític
* Genichi Taguchi, creador de mètodes estadístics d'ingenieria de qualitat

## Referències

* ↑ «Japan University Rankings 2020». Times Higher Education (THE), 30-05-2020. [Consulta: 30 maig 2020].
* ↑ 九州大学物理学教室企画・主催. «世界物理年2005記念イベント 子どももおとなも楽しめるアインシュタインの宇宙». 九州大学物理学教室, 10-09-2005. Arxivat de l'original el 2007-08-14. [Consulta: 1r maig 2012].
* ↑ «Selection for the FY 2014 Top Global University Project». MEXT.

## Enllaços externs

* Universitat de Kyushu - Lloc web oficial
# Cercària

La cercària (del grec κέρκος (kérkos), «cua») és una forma larval dels trematodes paràsits que viu en un hoste intermedi (com per exemple un mol·lusc, que és el cas de diversos paràsits patògens per als humans). En el cicle evolutiu dels trematodes la cercària és la fase compresa entre la rèdia i la metacercària i es desenvolupa dins de les cèl·lules germinals de l'esporocist o rèdia.
Una cercària té un cap estriat amb grans glàndules de penetració. Pot tenir o no una llarga «cua» caudal, segons l'espècie. La mòbil cercària busca i s'instal·la en un hoste, on esdevindrà un adult, o un mesocercari o un metacercari, segons les espècies.
* Cercaria d'un Fascioloides magna
* Cercaria d'un Austrobilharzia variglandis
En la majoria dels trematodes digenis, la cercària és l'última fase de la seqüència de formes larvals lligades per metamorfosi i multiplicació asexual regenerativa que es fa dins el primer hoste intermediari. La cercariogènesi es produeix a l'interior dels esporocists o les rèdies. Les cercàries madura constitueixen ja un estadi juvenil de l'adult i normalment presenten un cos globular, cilíndric o oval, i una cua, de llargada i forma diferents, tot i que en alguns casos hi manca. El cos presenta una ventosa oral proveïda d'un estilet protràctil amb base musculada (xifidiocercàries) o armada d'espines corbes (furcocercàries), i una ventosa ventral de diferent localització, que pot faltar en algunes espècies. L'aparell digestiu consta d'una boca, generalment situada a la ventosa oral, rarament a la ventral (gasterostomes), que és seguida d'una prefaringe, una faringe, l'esòfag i finalment l'intestí, generalment bifurcat en dues branques cegues simples (fins i tot en aquelles espècies en què aquestes són ramificades en l'adult, com en Fasciola hepatica).
Alguns trematodes que les seves larves presenten la forma de cercària són: Dicrocoelium dendriticum, Fasciola hepatica, Fasciolopsis buski, Paragonimus westermani i Schistosoma.
* Cicle vital del Dicrocoelium dendriticum
* Cicle vital de la Fasciola hepatica
* Cicle vital de la Fasciolopsis buski
* Cicle vital del Paragonimus westermani
* Cicle vital del Schistosoma
* Cicle vital de Clonorchis sinensis
Els rotifers (Rotaria rotatoria) produeixen un producte químic, factor de paràlisi dels esquistosomes, que suprimeix la natació de la cercària i redueix les infeccions.

## Referències

* ↑ «cercària | enciclopèdia.cat». Fundació Enciclopèdia Catalana. [Consulta: 15 febrer 2020].
* 1 2 «Glossary» (en anglès). VPTH 603 Veterinary Parasitology. Arxivat de l'original el 2011-07-18. [Consulta: 15 febrer 2020].
* ↑ «Schistosoma» (en anglès). Australian Society for Parasitology.
* ↑ «Els trematodes | enciclopèdia.cat». Història natural dels Països Catalans. Fundació Enciclopèdia Catalana. [Consulta: 15 febrer 2020].
* ↑ Gao, Jiarong; Yang, Ning; Lewis, Fred A.; Yau, Peter; et al. «A rotifer-derived paralytic compound prevents transmission of schistosomiasis to a mammalian host» (en anglès). PLOS Biology, 17(10), 2019, pàg. e3000485. DOI: 10.1371/journal.pbio.3000485. ISSN: 1545-7885.

## Vegeu també

* Dermatitis per cercàries
* Esquistosomosi
* Euglena
* Clonorchis sinensis
# Salvador Furés

Salvador Furés fou un compositor català que va estar actiu durant el darrer quart del segle xix i principis del segle xx.
Es conserven obres seves en l'Arxiu de la Catedral-Basílica del Sant Esperit de Terrassa i en l'Arxiu Comarcal de l'Urgell (Tàrrega) als fons musicals de Ramon Florensa (TagRF).

## Obres

* Lanceros Los Granadillos: música per a orquestra amb tonalitat de Fa M.
* Dos Pasdobles: composició instrumental per a flautí, dos clarinets, dos cornetes, dos fiscorns, trombó i baix.
* Americana de violines: música per a orquestra.
* Americana La Celosia Española La Bergarense: música per a orquestra.
* Americana Lingrata Española La madrileña: música per a orquestra.
* Schotisch El Fausto Americana La felicidad: música per a orquestra.
* Mazurca La toca Polca mi Prima: música per a orquestra.
* Música per a orquestra: per a dos clarinets, dos cornetins, fiscorn, dos trombons, bombardí i baix amb la tonalitat de Re M.
* Schotisch el Conserje americana La Cavilla: música per a orquestra.
* Marxes per a orquestra: 2 marxes per a processó.

## Referències

* ↑ Obres de Furés a l'IFMuC. Base de dades dels fons musicals de Catalunya
# Escilacosaures

Els escilacosaures (Scylacosauria) són un clade extint de teràpsids terocèfals que conté la família basal dels escilacosàurids i l'infraordre dels euterocèfals. Exclou els licosúquids, que són la família de teràpsids més basal. Així doncs, els escilacosaures inclouen tots els terocèfals llevat dels licosúquids. El cladograma següent mostra la posició filogenètica dels escilacosaures:
| Therocephalia | Lycosuchidae  Scylacosauria Scylacosauridae Eutherocephalia |

## Referències

* ↑ Huttenlocker, A. «An investigation into the cladistic relationships and monophyly of therocephalian therapsids (Amniota: Synapsida)». Zoological Journal of the Linnean Society, vol. 157, 4, 2009, pàg. 865-891. DOI: 10.1111/j.1096-3642.2009.00538.x.
# Partit Belarús de la Llibertat

El Partit Belarús de la Llibertat (en belarús: Белару́ская Па́ртыя Свабо́ды), era un partit polític belarús d'extrema dreta, dirigit per Syargey Vysotski. Era relacionat amb l'associació esportiva-paramilitar Organització Esportiva Patriòtica Límit (en belarús: спартыўна-патрыятычнай арганізацыі край), dirigida per Andrej Zharnasek', que dona suport tàctic a l'oposició nacionalista contrària a Aleksandr Lukaixenko.

## Història

Fou fundat el 1992 per un grup d'estudiants de l'Institut Pedagògic de Minsk i en 1993 va organitzar les primeres manifestacions pacífiques exigint la retirada de les tropes russes de Belarús. El 1995 el president del partit, Syargey Vysotsky va escollit regidor del consistori de Minsk, tot i que les eleccions van ser declarades invàlides, i el 1996 membre del del Consell Suprem XIII pel districte 274. De 1996 a 1999 els seus militants eren visibles a les manifestacions portant camises negres i una bandera tricolor blanca, vermella i negra. En 2000 va celebrar el seu primer congrés, en el que es produí l'escissió del seu fundador, Syargey Vysotski, que fou expulsat del partit. La seva direcció va decidir la dissolució del partit en 2003 i els seus membres es van unir a l'Aliança de la Dreta. Syargey Vysotski va ser arrestat l'11 de juliol de 2008 en relació amb l'explosió de Minsk de 2008.
En setembre de 2014 el BPS va participar en la creació de l'Aliança de la Nació Bàltica-Mar Negra a Kíev. El líder del partit, Sergei Vysotsky, va signar un memoràndum d'organitzacions polítiques i públiques de l'Aliança de les nacions del Bàltic i del Mar Negre.

## Referències

* ↑ Recull de premsa del BPS
* ↑ Аляксей Знаткевіч // ARCHE Пачатак. 3 −2001, С.50
* ↑ Belarus - Political Parties and Related Flags, hi ha una referència a la bandera
* ↑ (rus) Партии: "Белорусская партия свободы" раскололась Arxivat 2017-02-08 a Wayback Machine., 19 de desembre de 2000, bdg.by
* ↑ У Києві створили Альянс Балто-Чорноморських націй для боротьби з агресією Росії, radiosvaboda.org
* ↑ Затрыманы Сяргей Высоцкі, былы кіраўнік Беларускай партыі свабоды, euroradio.fm
* ↑ Four men detained over Minsk bombing released Arxivat 2018-09-15 a Wayback Machine., naviny.by, 18 de juliol de 2008
* ↑ МЕМОРАНДУМ політичних та громадських організацій Альянсу Балто-Чорноморських Націй (АБЧН)
# 350
## Esdeveniments

* 18 de gener, Autun, Gàl·lia: Magnenci s'autoproclama emperador romà i mana perseguir Constant.
* març, Sírmium, Pannònia: Vetranió s'investeix emperador romà.
* 3 de juny, Roma: Flavi Popili Nepocià s'investeix emperador romà. És executat al cap de quatres setmanes.
* 25 de desembre, Sàrdica, Mèsia: Vetranió abdica a favor de Constanci II.
* Dàcia: Hermenric succeeix Geberic com a rei dels gots.
* Armènia: El rei Tigranes VII es veu obligat a abdicar en el seu fill Arshak II.
* Nísibis, Mesopotàmia: La ciutat és assetjada pels perses per tercera vegada.
* Nísibis, Mesopotàmia: Sant Eugeni funda el primer monestir en el mont Izla.
* Núbia: Es crea el regne de Nobàtia, amb capital a Faras, com a producte de la desintegració de l'antic regne de Mèroe.
* Poitiers, Gàl·lia: Sant Hilari és investit bisbe de la ciutat.

## Naixements

* Trèveris, Gàl·lia: Honorat d'Arle, bisbe i sant. (m. 429)
* Galícia: Dictini d'Astorga, bisbe, inicialment defensor del priscil·lianisme. (m. 430)
* Atenes, Grècia romana: Plutarc d'Atenes, filòsof neoplatònic grec. (m. 430)

## Necrològiques

* Elna, Tarraconense: Flavi Juli Constant, emperador romà, executat.
* Roma: Flavi Popili Nepocià, autonomenat emperador romà, executat.
* Ancira, Galàcia: Pau I de Constantinoble, patriarca de Constantinoble, màrtiritzat.
* Jerusalem: Màxim III, patriarca de la ciutat.
# Gaymz Andorra

Gaymz Andorra és una associació sense ànim de lucre andorrana que lluita per la igualtat jurídica de les persones LGTB d'Andorra com ara la legalització del matrimoni homosexual. Va ser creat l'any 1994 i l'any 2014 comptava amb 640 socis.
El 21 de juny de l'any 2014, el col·lectiu va celebrar, per primer cop, una jornada «inclusiva» dedicada a «normalitzar i donar visibilitat a la realitat del col·lectiu de lesbianes, gais, transsexuals i bisexuals». Aquesta primera edició ha aconseguit força ressò abans que se celebri, ja que ha aconseguit agermanar-se amb l'associació francesa Arc En Ciel de Tolosa, que fa dues dècades que lluita pels drets dels homosexuals, i que compta amb la col·laboració de les Panteres Grogues de Barcelona.

## Referències

* 1 2 3 Ana. «Gaymz Andorra rep el suport de l'associació francesa 'Arc En Ciel' i de les 'Panteres Grogues' Barcelona», 02-06-2014. [Consulta: 25 gener 2021].
* ↑ RTVA, Andorra Difusió. «Gaymz Andorra, en desacord amb les paraules d’Hollande | Andorra Difusió». [Consulta: 25 gener 2021].
* ↑ DiariAndorra. «Gaymz Andorra espera arribar als 300 participants», 21-06-2014. Arxivat de l'original el 2023-06-16. [Consulta: 25 gener 2021].
* ↑ RTVA, Andorra Difusió. «Gaymz rep el suport d'entitats franceses i catalanes | Andorra Difusió». [Consulta: 25 gener 2021].

## Vegeu també

* Homosexualitat a Andorra
# 738
## Esdeveniments

* Iraq (província del Califat): El governador omeia Khàlid ibn Abd-Al·lah al-Qasrí és deposat i empresonat. El substitueix Yússuf ibn Úmar ath-Thaqafí.
* Khorasan (província del Califat), Pèrsia: Nasr ibn Sayyar serà el darrer governador omeia de la regió, substituint el difunt Àssad ibn Abd-Al·lah.

## Naixements

* Kufa, Iraq: Al-Hàytham ibn Adí, historiador àrab (m. 821)

## Necrològiques

* 24 de desembre, Haran, Síria: Màslama ibn Abd-al-Màlik ibn Marwan, governador de l'emirat d'Armènia, Al-Jazira i Azerbaidjan.
* Khorasan (província del Califat), Pèrsia: Àssad ibn Abd-Al·lah, governador àrab de la regió.
# Pezizàcies

Les pezizàcies (Pezizaceae) són una família de fongs ascomicots que produeixen bolets que tendeixen a créixer en forma de tassa o copa. Les espores es formen a la superfície interna del bolet i en molts casos són expulsades cap enfora quan es donen les condicions ideals i el bolet és madur.
Creixen amb formes peculiars, que moltes vegades recorden a tasses. Per exemple, la cassoleta taronja (Aleuria aurantia) s'assembla a una pell de taronja. Poden tenir colors molt vius, com per exemple la cassoleta vermella (Sarcoscypha coccinea), que normalment és un primer indici de primavera allà on creix. Segons una estimació del 2008, aquesta família conté 31 gèneres i 230 espècies.

## Referències

* ↑ Kirk PM, Cannon PF, Minter DW, Stalpers JA. Dictionary of the Fungi (10th ed.). Wallingford, UK: CAB International, 2008, p. 512. ISBN 978-0-85199-826-8.
# Philippe Jacques de Louterbourg

Philippe Jacques de Loutherbourg (1740 - 1812), fou un distingit artista francès que, amb la invenció del Eidophusikon, sintetitzaria tots els petits gèneres de l'espectacle existents durant la dècada de 1770 a Londres.
Loutherbourg va néixer a Estrasburg el 1740. Amb l'ambició de ser pintor, va viatjar a Paris, on va viure durant la dècada de 1750 i on va forjar-se una fama considerable. Després de viatjar per Alemanya, Suïssa i Itàlia, Philippe va arribar a Londres a finals de 1771, amb 31 anys, on va començar a treballar per l'actor i director de teatre David Garrick. Garrick li pagava 500 lliures la hora per dissenyar vestuari, decoració i nous mecanismes de posada en escena del Drury Lane Theatre. Les innovacions de Loutherbourg van ser molt significatives sobretot pel que fa a la il·luminació i la posada en escena del teatre. L'artista francès va estar constantment experimentant amb els efectes de la llum, el seu control i la seva distribució per l'escxenari, aplicant innovadors efectes de clarobscurs que substituïen la unitat de llum usada normalment. Va fer ús lliure, també, de transparències combinades amb reflectors i panells, creant efectes imaginatius que el fascinaven.
Loutherbourg era coneixedor de l'obra de Servandoni, que havia creat 60 produccions amb efectes espectaculars al Paris Opéra. Aquesta podria haver sigut la seva gran referència a l'hora de dissenyar el seu Eidophusikon. No tan probable, tot i que algunes fonts ho apunten, és la influència sobre Loutherbourg de l'artista francès François Dominique Séraphine, que a partir de 1770 va estar oferint un espectacle d'ombres a Versalles en què aquestes no eren dirigides per humans, sinó per mecanismes artificials.
L'espectacle més extravagant de Loutherbourg va ser el seu darrer, anomenat A Trip Round The World, que va entusiasmar la crítica del moment.

## Referències

* ↑ Daniel Altick, Richard. The Shows of London (en anglès). 1978. Anglaterra: Harvard University Press, 1978, p. 553. ISBN 0-674-80731-6.
# Pietro Scarnera

Pietro Scarnera és un periodista, Il·lustrador i autor de còmic italià nascut a Torí en 1979.

## Biografia

Pietro Scarnera viu a Bolonya, on treballa en els camps de la comunicació i el periodisme. És autor de novel·les gràfiques i col·labora, com il·lustrador, amb Amenità i Doppiozero. És un dels fundadors del projecte Graphic News. La seua primera novel·la gràfica fon Diario d'un addio, que tractava de la malaltia de son pare.
En 2016 va guanyar el premi a l'autor revelació del Festival d'Angouleme per Una stella tranquilla, una biografia il·lustrada de Primo Levi.

## Premis

* Prix révélation al Festival d'Angouleme-2016 per Une étoile tranquille - Portrait sentimental de Primo Levi (Una stella tranquilla).

## Referències

* 1 2 «Pietro Scarnera». Bedetheque.
* 1 2 «Pietro Scarnera: “Ho vinto Angouleme solo per amore di Primo Levi”». La Repubblica, 02-02-2016.

## Enllaços externs

* Web de l'autor